钦定古今图书集成/理学汇编/学行典/第254卷 > 欧阳务本
## 钦定古今图书集成/理学汇编/学行典/第254卷 > 欧阳务本

按《吉安府志》：“欧阳务本，号云谷，庐陵人。性慷慨，急大
义，尝捐赀建祠，为族人营婚葬，倾橐无所靳。岁甲寅，
邑里大歉，乃罄囷中粟哺饥。时兵宪吴檄民输粟者
予冠带，里中士将摭其事以应，辞弗受。常游粤西全
州，信义孚于人。时西延猺以私忿内讧，州大夫不能
制，奉檄往谕，力陈利害，猺遂帖然。州大夫嘉其能，全”
人称焉。晚岁夷犹田闲，对客徐引，谈笑风生，人钦其
雅度云。年八十，以寿终。以子贵，赠南京兵部主事，祀
“乡贤祠。”